Беларускія аналітыкі ўпэўнены, што пастанова № 1000 таксама не зможа абмежаваць імпарт. Прыняты дакумент адкрывае добрыя магчымасці для карупцыі: у ланцуг узгадненняў імпарту, паводле гэтага дакумента, уключаюцца службоўцы на месцах. Менавіта яны будуць вырашаць, каму даваць згоду на аперацыі па імпарце, а каму не. І менавіта яны будуць размяркоўваць валютныя ліміты на імпарт. Акрамя гэтага, па меркаванні эксперта, дакумент можа моцна ўскладніць адносіны беларускіх улад з Міжнародным валютным фондам. Менавіта таму ўлады і спрабавалі схаваць ад усіх гэтую пастанову.